Ropka
Ropka on linnaosa Tartu lõunaosas, Emajõe paremkaldal. Linnaosa sai nime kunagise Ropka mõisa järgi. Linnaosa piirideks on Tartu–Petseri raudtee – sadama raudtee – Turu tänav – Ropka tee – Aardla tänav – Tähe tänav – Sirbi tänav – Vasara tänav – Sepa tänav – Jalaka tänav – Sepikoja tänav – Võru tänav. Ropka pindala on 144 ha. Rahvastikuregistri andmeil elas seal 2012. aasta 1. jaanuari seisuga 5120 inimest.